पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना नियंत्रण में सबकी सहभागिता जरूरी है। राजस्व मंत्री हरीश चौधरी ने रविवार को कोविड केयर सेंटर बायतु की व्यवस्थाओं का जायजा लेते हुए यह बात कही। राजस्व मंत्री हरीश चौधरी ने कहा कि कोरोना की रोकथाम के लिए आमजन गाइडलाइन की पालना करें। मास्क के इस्तेमाल के साथ सोशल डिस्टेंसिंग रखें।
उन्होंने बताया कि वे कोरोना नियंत्रण की मुहिम के तहत क्षेत्र के सभी प्रशासनिक अधिकारियों, चिकित्सा विभाग के अधिकारियों, समस्त पटवारियों, ग्राम विकास अधिकारियों, महिला स्वास्थ्य कार्यकर्ताओं, आंगनबाड़ी कार्यकर्ताओं के साथ सोमवार को वीडियो कॉन्फ्रेंसिंग के माध्यम से रूबरू होंगे। इस दौरान प्रत्येक घर गांव को मुख्यमंत्री चिरंजीवी स्वास्थ्य बीमा योजना में जोड़ने और कोरोना महामारी पर विजय पाने के लिए टीकाकरण के संबंध में आमजन को जागरूक करने का आह्वान किया जाएगा।
राजस्व मंत्री हरीश चौधरी सोमवार को विधानसभा क्षेत्र के उपखण्ड अधिकारी तहसीलदार बायतु व गिड़ा, विकास अधिकारी बायतु व गिड़ा, ब्लॉक सीएमचओ, समस्त सेक्टर ऑफिसर बायतु व गिड़ा, समस्त सीएससी पीएचसी प्रभारी, सीबीईओ बायतु व गिड़ा, सीडीपीओ समस्त ग्राम स्तरीय सतर्कता समिति के अध्यक्ष व समस्त सदस्य (सम्बंधित पीईओ कार्यालय से समस्त स्टाफ), बीएलओ बायतु व गिड़ा, पटवारी, गिरदावर, ग्राम सेवक, एएनएम बायतु व गिड़ा क्षेत्र संबंधित चिकित्सा प्रभारी के कार्यालय से सुबह 9 बजे वीसी में जुड़ेंगे।
इस मौके पर तहसीलदार बायतु सज्जन चौधरी, गिड़ा तहसीलदार शिवजीराम, विकास अधिकारी बायतु अमित कुमार चौधरी, ब्लॉक मुख्य चिकित्साधिकारी बायतु शिवजी राम, ब्लॉक शिक्षा अधिकारी रेखाराम सियाग, ब्लॉक शिक्षा अधिकारी गिड़ा सतीश कुमार, महिला एवं बाल विकास अधिकारी बायतु शेर खान व समस्त चिकित्सा संस्थान प्रभारी से वीसी से जुड़कर चर्चा करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn